**กองทุนหลักประกันสุขภาพ**



**อบต.หนองไม้ไผ่**

ที่ 10 /2561 ที่ทำการกองทุนหลักประกันสุขภาพ

 องค์การบริหารส่วนตำบลหนองไม้ไผ่ อำเภอหนองบุญมาก นม 30410

3 กันยายน 2561

เรื่อง ประชาสัมพันธ์ขอรับการสนับสนุนจากกองทุนหลักประกันสุขภาพองค์การบริหารส่วนตำบลหนองไม้ไผ่

เรียน กำนัน/ผู้ใหญ่บ้าน/ชมรมผู้สูงอายุ/ผู้อำนวยการโรงเรียน/ผู้อำนวยการโรงพยาบาลส่งเสริมสุขภาพตำบล

สิ่งที่ส่งมาด้วย แบบเสนอแผนงาน/โครงการ/กิจกรรม เพื่อขอรับการสนับสนุนงบประมาณฯ จำนวน 1 ฉบับ

 ตามประกาศคณะกรรมการหลักประกันสุขภาพแห่งชาติ เรื่อง การกำหนดหลักเกณฑ์เพื่อสนับสนุนให้องค์กรปกครองส่วนท้องถิ่น ดำเนินงานและบริหารงานจัดการกองทุนหลักประกันสุขภาพในระดับท้องถิ่นหรือพื้นที่ ส่งเสริมการจ่ายงบประมาณเพื่อสนับสนุนให้ หน่วยบริการหรือสาธารณสุขในพื้นที่ กลุ่มหรือองค์กรประชาชน หรือหน่วยงานอื่นในพื้นที่ ได้ดำเนินโครงการ/กิจกรรม ด้านการสร้างเสริมสุขภาพ การป้องกันโรค ฟื้นฟูสมรรถภาพ ฯลฯตามรูปแผนงาน โครงการ/กิจกรรม ที่คณะกรรมการหลักประกันสุขภาพแห่งชาติ ได้กำหนด นั้น

 ดังนั้นเพื่อให้การขอรับการสนับสนุนงบประมาณจากกองทุนหลักประกันสุขภาพองค์การบริหารส่วนตำบลหนองไม้ไผ่ เป็นไปอย่างทั่วถึงและมีประสิทธิภาพ ตรงตามวัตถุประสงค์ จึงขอความอนุเคราะห์มายังท่านในการประชาสัมพันธ์ให้ประชาชนได้ทราบเพื่อขอรับการสนับสนุนงบประมาณจากกองทุนฯ ทั้งนี้กองทุนหลักประกันสุขภาพองค์การบริหารส่วนตำบลหนองไม้ไผ่ ได้แนบแบบเสนอโครงการมาเป็นที่เรียบร้อยแล้ว หากหน่วยงานหรือชุมชนมีความประสงค์ขอรับการสนับสนุนงบประมาณจากกองทุนฯ ให้ดำเนินการกรอกแบบเสนอโครงการฯ และนำส่งให้กองทุนหลักประกันสุขภาพองค์การบริหารส่วนตำบลหนองไม้ไผ่ ภายในวันที่ 11-15 กันยายน พ.ศ.2561 เพื่อเสนอให้คณะกรรมการกองทุนหลักประกันสุขภาพองค์การบริหารส่วนตำบลหนองไม้ไผ่ ได้พิจารณาอนุมัติตามลำดับต่อไป

 จึงเรียนมาเพื่อโปรดทราบและประชาสัมพันธ์ให้ทราบโดยทั่วกัน

ขอแสดงความนับถือ

 

(นายอานนท์ หาญสูงเนิน)

ประธานกองทุนหลักประกันสุขภาพองค์การบริหารส่วนตำบลหนองไม้ไผ่

กองทุนหลักประกันสุขภาพ

โทรศัพท์. 0-4400-9846

โทรสาร. 0-4408-1017